ועדת הכספים, כנסת 18, פרוטוקול מספר 505, 2010-11-02 10:45

משה גפני: אני פותח את ישיבת ועדת הכספים.

משה גפני: על סדר היום החלטת גמלאות לנושאי משרה ברשויות השלטון (שרים ושאיריהם) (תיקון – זכויות ראש הממשלה לשעבר, מר אהוד אולמרט) (אישור תקציב לשנים 2011-2010).

אמנון כהן: זה לא אוטומטי?

אמנון כהן: הרי לא דנים לגופו של איש אלא יש מסלול מסוים.

משה גפני: במקרה הזה דנים לגופו של איש.

דרורית שטיינמץ: בהתאם להחלטת ועדת כספים מיוני 2009 נקבע שינוי תקצוב לשכות ראשי ממשלה לשעבר, כאשר השינוי בא לידי ביטוי כך שעד לשנה זאת משרד ראש הממשלה נשא בכל ההוצאות והוא בעצם ביצע את ההתקשרויות עבור ראשי הממשלה.

דרורית שטיינמץ: השינוי שהיה הוא שכל ראש ממשלה מבצע את ההתקשרויות בעצמו ואנחנו מחזירים לו בתמורה לקבלות.

משה גפני: עד תקרה מסוימת.

דרורית שטיינמץ: נכון.

דרורית שטיינמץ: עד תקרה מסוימת שמאושרת בוועדת הכספים.

דרורית שטיינמץ: זאת בעצם ההחלטה.

דרורית שטיינמץ: בשנת 2009 קבענו מסגרת תקציבית שמכסה את כל ההוצאות השוטפות שזה כולל שכר דירה, ארנונה, חשמל, מים וכולי.

אמנון כהן: כלומר, חרגתם.

דרורית שטיינמץ: לא חרגנו.

דרורית שטיינמץ: להפך.

דרורית שטיינמץ: יש לנו אפילו התייעלות והפחתה בהוצאה שאישרנו בשנת 2009.

דרורית שטיינמץ: אם בשנת 2009 אישרנו משהו כמו 600 ומשהו אלף שקלים, אנחנו השנה מבקשים לאשר 538 אלף שקלים.

דרורית שטיינמץ: זה לא שאנחנו מבקשים הגדלה של התקציב.

דרורית שטיינמץ: התקציב כבר קיים במשרד ראש הממשלה ואנחנו רק באים לדווח לוועדת הכספים שהתייעלנו בהוצאות, עשינו בדיקות מול החשב הכללי שאישר לנו את זה ואנחנו רק מבקשים את האישור של ועדת הכספים להוצאה השנתית הזאת.

משה גפני: איך התייעלתם?

משה גפני: קניתם טלפונים בפחות כסף?

דרורית שטיינמץ: לא.

משה גפני: שכרתם משרד יותר זול?

דרורית שטיינמץ: ההתייעלות באה לידי ביטוי דווקא בהוצאות השוטפות השונות כמו למשל אינטרנט, כאשר הכנסנו אותם לחבילות יותר זולות.

דרורית שטיינמץ: כל מיני דברים כאלה.

משה גפני: אבל זה לא אתם עושים אלא הם עושים.

דרורית שטיינמץ: אבל אנחנו עזרנו להם לעשות את זה, כדי להביא להפחתה בעלויות.

משה גפני: מה עוד למשל?

דרורית שטיינמץ: ההפחתה נובעת מזה שבשנה הראשונה היו לנו הוצאות חד פעמיות בגלל הקמת המשרד, שזה אומר שהיינו צריכים לקנות ציוד חד פעמי, אבל השנה כבר המשרד קיים ואין צורך בכך.

משה גפני: יפה.

משה גפני: לחברי הכנסת יש הערות?

אמנון כהן: כמה לשכות כאלה קיימות?

דרורית שטיינמץ: אחת.

דרורית שטיינמץ: זה לשנים 2010 ו-2011.

משה גפני: לחברי הכנסת יש הערות?

משה גפני: אין.

משה גפני: אנחנו מצביעים.

משה גפני: ה צ ב ע ה     אושר פה אחד     תודה.